Младенцима
Алекса Шантић 
(Јелени Скерлићевој и Владимиру Ћоровићу)
Амо славуји! Ми чекамо на вас!
Поздравите нам пјесмама младенце,
Увијте данас у њихне венце
С молитвом кротком свој сребрни глас.

К'о тиху росу, к'о јутарњи сјај
Нек' небо на њих свој благослов лије,
И једном ватром оба срца згрије,
Да буду оба један откуцај.

Мила - к'о ваше јецање из луга -
Нека им срећа буде трајна друга,
И с њима свуда нека води вас!

Амо, славуји! Здравите младенце!
Увијте данас у њихове венце
С молитвом кротком свој сребрни глас.
31. јануара 1910.
Шантићеве песме 1910.